รัฐบาลไทย-ข่าวทำเนียบรัฐบาล-การประชุมทีมขับเคลื่อนโครงการ
วันจันทร์ที่ 23 เมษายน 2561
การประชุมทีมขับเคลื่อนโครงการ
กระทรวงศึกษาธิการ จัดประชุมทีมขับเคลื่อนการพัฒนาประเทศ ตามโครงการไทยนิยม ยั่งยืน ระดับตําบล อําเภอ จังหวัด ครั้งที่ 1 ภาคใต้ ระหว่างวันที่ 20-21 เมษายน 2561 โดย พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เป็นประธานเปิด
กระทรวงศึกษาธิการ จัดประชุมทีมขับเคลื่อนการพัฒนาประเทศ ตามโครงการไทยนิยม ยั่งยืน ระดับตําบล อําเภอ จังหวัด ครั้งที่ 1 ภาคใต้ ระหว่างวันที่ 20-21 เมษายน 2561 โดย พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เป็นประธานเปิด ซึ่งได้เน้นย้ําให้ครู กศน. เป็นตัวแทนของ ศธ. ในพื้นที่โดยตรงและเป็นแกนหลักในการประสานงาน เพราะอยู่ใกล้ชิดประชาชนที่สุด ผลลัพธ์สุดท้ายคือประชาชน มีคุณภาพชีวิตที่ดี และมีความสุข ซึ่งจะส่งผลถึงการพัฒนาประเทศตามลําดับ
วันนี้ (20 เม.ย.2561) ที่โรงแรมหรรษาเจบี อําเภอหาดใหญ่ จังหวัดสงขลา,นายการุณ สกุลประดิษฐ์ ปลัดกระทรวงศึกษาธิการกล่าวรายงานในการจัดประชุมครั้งนี้ว่า ตามที่รัฐบาลกําหนดนโยบายสําคัญ (Agenda) หลายประการลงไปในพื้นที่ และต้องการให้มีการสร้างการรับรู้แก่ประชาชนในด้านต่าง ๆ โดยให้กระทรวงมหาดไทยบูรณาการงานสําคัญร่วมกับหน่วยงานที่เกี่ยวข้อง เพื่อสร้างการรับรู้ความเข้าใจ ปรับกระบวนการทางความคิดให้กับประชาชน เพื่อให้มีส่วนร่วมในการพัฒนาประเทศมากขึ้นโดยใช้ทีมขับเคลื่อนการพัฒนาประเทศตามโครงการไทยนิยม ยั่งยืน ระดับตําบล เป็นแกนหลักซึ่งมีกรอบหลักการในการดําเนินการเพื่อการมีส่วนร่วมในการพัฒนาประเทศสู่ความยั่งยืน 10 เรื่อง ได้แก่
• "สัญญาประชาคมผูกใจไทยเป็นหนึ่ง"เน้นสร้างความสามัคคีปรองดอง ให้เป็นที่ยอมรับและปฏิบัติตามร่วมกัน
• "คนไทยไม่ทิ้งกัน"ด้วยการดูแลผู้มีรายได้น้อย โดยเฉพาะผู้ลงทะเบียนในโครงการสวัสดิการแห่งรัฐ
• "ชุมชนอยู่ดีมีสุข"มุ่งพัฒนาอาชีพ เสริมรายได้ให้ประชาชน
• "วิถีไทยวิถีพอเพียง"ส่งเสริมการนําปรัชญาเศรษฐกิจพอเพียงใช้ในการดําเนินชีวิตทุกกลุ่มทุกช่วงวัย
• "รู้สิทธิ รู้หน้าที่ รู้กฎหมาย"เน้นให้ประชาชนมีความรู้ในสิทธิ หน้าที่ และการเป็นพลเมืองที่ดี
• "รู้กลไกการบริหารราชการ"ที่ต้องการให้ประชาชนเข้าใจการบริหารราชการทุกระดับ เพื่อมุ่งสร้างประโยชน์ให้ประชาชน
• "รู้จักประชาธิปไตย ไทยนิยม"ให้ประชาชนเข้าใจหลักธรรมาภิบาล
• "รู้เท่าทันเทคโนโลยี"ให้ประชาชนเข้าถึงข้อมูลที่ถูกต้องผ่านโครงการสําคัญ เช่น อินเตอร์เน็ตหมู่บ้าน
• "ร่วมแก้ไขปัญหายาเสพติด"บูรณาการการทํางานทุกหน่วยงานเร่งแก้ไขปัญหาอย่างครบวงจร
• "รู้งานตามภารกิจของทุกหน่วยงาน"คือกําหนดกิจกรรมของส่วนราชการที่ลงไปปฏิบัติในพื้นที่
ซึ่งทั้ง 10 เรื่องดังกล่าวถือเป็นเรื่องสําคัญเร่งด่วน และจะขยายผลเพื่อต่อยอดในเรื่องอื่น ๆ ต่อไปให้ครอบคลุมทุกมิติ โดยกําหนดให้มีการรายงานผลการขับเคลื่อนทุก 3 เดือน
ทั้งนี้ ได้มีการกําหนดกลไกการขับเคลื่อนการพัฒนาประเทศตามโครงการไทยนิยม ยั่งยืน โดยการจัดตั้งคณะกรรมการฯ เป็น 4 ระดับ ประกอบด้วยระดับชาติ ระดับจังหวัด ระดับอําเภอ และระดับตําบล เนื่องจากการศึกษาเป็นส่วนหนึ่งที่มีความเกี่ยวเนื่องเชื่อมโยงการดําเนินงานในทุกระดับ
ในการประชุมทีมขับเคลื่อนฯ ของ 14 จังหวัดภาคใต้ในครั้งนี้จึงจัดขึ้นเพื่อสร้างความเข้าใจในการดําเนินงานตามโครงการไทยนิยม ยั่งยืน ให้เป็นไปในแนวทางเดียวกัน เพื่อสร้างการรับรู้ให้แก่ประชาชนในขั้นตอนต่อไป โดยเจ้าหน้าที่ของรัฐที่เป็นทีมขับเคลื่อนการพัฒนาประเทศตามโครงการไทยนิยม ยั่งยืน ระดับตําบล อําเภอ จังหวัด ตลอดจนเป็นการประชาสัมพันธ์การจัดกิจกรรม/โครงการ ภายใต้ภารกิจของกระทรวงศึกษาธิการ โดยมีผู้บริหารองค์กรหลัก ผู้ตรวจราชการกระทรวงศึกษาธิการ ผู้บริหาร และ กศน. ตําบล เข้าร่วมประชุมประมาณ 1,300 คน
พล.อ.สุรเชษฐ์ ชัยวงศ์กล่าวว่า นายกรัฐมนตรีได้ให้ความสําคัญในการขับเคลื่อนยุทธศาสตร์ชาติ แผนพัฒนาเศรษฐกิจและสังคมแห่งชาติ และยุทธศาสตร์การพัฒนาพื้นที่เพื่อเสริมสร้างความมั่นคงของชาติไปสู่การปฏิบัติให้เกิดประโยชน์ต่อการพัฒนาคุณภาพชีวิตของประชาชนอย่างเป็นรูปธรรม โดยยึดประชาชนเป็นศูนย์กลางควบคู่กับการสร้างสรรค์นวัตกรรมที่มีคุณค่า เพื่อผลิตกําลังคน สร้างพลังทางสังคม และลดการเหลื่อมล้ํา ซึ่งเป็นการกระจายโอกาสอย่างทั่วถึงและเป็นธรรม เพื่อการพัฒนาไปสู่ประเทศไทย 4.0 โดยจะไม่ทิ้งใครไว้ข้างหลัง และเกิดการพัฒนาอย่างยั่งยืน โดยเน้นที่การเสริมสร้างความร่วมมือระหว่าง ภาครัฐ ภาคเอกชน และภาคประชาชน
ภายใต้แนวคิด “ประชารัฐ” และการพัฒนาประเทศไปสู่ความมั่นคง มั่งคั่ง และยั่งยืน ซึ่งการดําเนินการของส่วนราชการต่าง ๆ ที่ผ่านมาต่างคนต่างทํา ขาดการบูรณาการร่วมกัน ก่อให้เกิดความซ้ําซ้อน และกลายเป็นภาระให้กับประชาชน
ดังนั้น จึงจําเป็นที่ต้องมีการบริหารงานในรูปแบบ “ไทยนิยม ยั่งยืน”เพื่อบูรณาการงานของรัฐบาลและทุกกระทรวง โดยยึดประชาชนเป็นศูนย์กลางในการขับเคลื่อน กล่าวคือ การสร้างการเรียนรู้และทําความเข้าใจกับประชาชนด้วยความตั้งใจ ส่งผลให้เกิดความรักสามัคคีปรองดองกัน เพื่อพัฒนาคุณภาพชีวิตของประชาชนให้ดียิ่งขึ้น ทั้งนี้ เพื่อให้การแก้ไขปัญหาความยากจน ลดความเหลื่อมล้ําในสังคมให้น้อยลง ขณะเดียวกัน การทํางานของเจ้าหน้าที่ภาครัฐให้มีการบูรณาการร่วมกับประชาชนด้วยการยึดถือความต้องการของประชาชนเป็นสําคัญ
ในส่วนของกระทรวงศึกษาธิการ มีครู กศน. เป็นตัวแทนของ ศธ. ในพื้นที่โดยตรงและเป็นแกนหลักในการประสานงาน เพราะอยู่ใกล้ชิดประชาชนที่สุด ผลลัพธ์สุดท้ายคือประชาชน มีคุณภาพชีวิตที่ดี และมีความสุข ซึ่งจะส่งผลถึงการพัฒนาประเทศตามลําดับสิ่งสําคัญอีกประการหนึ่งของการประชุมทีมขับเคลื่อนฯ ในครั้งนี้ คือการที่ทุกท่านได้เข้ามาร่วมมือร่วมใจ และรวมพลังในการทํางานตามภารกิจของ ศธ.
โอกาสนี้ พล.อ.สุรเชษฐ์ ได้ฝากสูตรแห่งความสําเร็จในการทํางาน=ความเพียร+ความร่วมมือ+ประชารัฐเชื่อมั่นว่าทุกท่านจะเป็นกลไกสําคัญที่จะขับเคลื่อนการพัฒนาประเทศไปสู่ความมั่นคง มั่งคั่ง ยั่งยืน ให้เกิดผลสําเร็จเป็นรูปธรรมตามนโยบายของรัฐบาลได้อย่างยั่งยืนต่อไป
นายอํานาจ วิชยานุวัติ ผู้ตรวจราชการ ศธ. ในฐานะเลขานุการคณะกรรมการนโยบายและแผนการขับเคลื่อนการพัฒนาประเทศตามโครงการไทยนิยม ยั่งยืน ของกระทรวงศึกษาธิการกล่าวถึงการประชุมครั้งที่ 1 ภาคใต้ด้วยว่า เป็นการชี้แจงแนวทางการขับเคลื่อนการพัฒนาประเทศตามโครงการไทยนิยม ยั่งยืน ของทีมระดับตําบล อําเภอ จังหวัด, การนําเสนอเทคนิคแนวทางการสื่อสาร สร้างการรับรู้ การนํานโยบายสู่การปฏิบัติ โดยทีมวิชาการพ.อ.ขจรศักดิ์ ไทยประยูร และ ผศ.ดร.บรรพต วิรุณราชและการชี้แจงโครงการสําคัญของกระทรวงศึกษาธิการที่ขับเคลื่อนภายใต้กรอบหลักการ 10 เรื่อง ส่วนพิธีปิดการประชุม โดยเลขาธิการ กศน. เป็นประธาน
Written byณัฐมน ไทยประสิทธิ์เจริญ
Photo Creditประชาสัมพันธ์ กศน.
Editorบัลลังก์ โรหิตเสถียร